Plaça de l'Òli

La Plaça de l'Òli a Tolon se tròba dins la Bassa Vila (lo quartier naissut a l'Edat Mejana). A l'origina èra una plaça sus la riba de la mar que li dien La Platea. Lei rempart bastits a l'Edat Mejana l'embarreron e comencèron a li dire Plaça de la Mar. A la fin dau sègle XIV, li sieguèt bastit lo Castèu de la Mar, residéncia dau Rei e sietge de la justícia e dau balhatge que s'espandiá entre aquesta plaça a lo valat (l'actuau Cors de La Faieta a l'autor de la Plaça de Loís Blanc). La plaça venguèt Plaça del Palays o Plaça del Castel. 

Sieguèt dempui lo començament la plaça dau mercat dei paisans e pescadors amb una peirà curada que permetía d'emplena lo volum d'un setier (un còp emplenat, un trauc dins sa partida inferior permetiá de la vuejar e conclure ansin la transaccion).

Lo castèu sieguèt avalit en 1483 e lei remparts au començament dau sègle XVII sota Enric III de Navarra e IV de França per faire recular la riba e bastir la Carirriera de Borbon (uei Carriera de la Republica).

En 1989 lo malastre toquèt la Plaça de l'Òli ambé l'explosion de l'Ostau dei Tèstas que faguèt 13 mòrts.

 Fònt 
Masse, Daniel. Toulon pas à pas. Barcelona : Horvath, 1993.

Categoria:Plaça de Tolon